Azerbejdżōn, Republika Azerbejdżanu – państwo we Azyji nad Kaspijskim Morzym. Granica mo ze Rusyjōm, Gruzyjōm, Armynijōm, Iranym a Turcyjōm. Jigo piyrszymi miyszkańcōma bōły Kaukaske Albańczyki , niyskorzi pojawiali sie sam Persy, Rzimiany, Ôrmiany, Araby, Turki, Mongoły a Rusy. Przodkōma ôbecnych Azerōw bōły Seludżycke Turki. We ôkresie moj 1918 - kwieciyń 1920 formalniy niypodległy, niyskorzi we skłodzie SSSR aże do 1991. Ôd ôgłoszynio niypodległości durch wadzi sie ze Armynijōm ô Gōrski Karabach. Azery to 78% populacyje kraju, s myńjszości nojwiyncy je Ruskōw. Podug wyznanio dōminuje szyjicki islam. We gospodarce sroge znoczyniy mo wydobyciy naftowyj ropy, dobywo sie tyż miydź a kamiynno sōl. Do tygo dochodzi bauerstwo. Nojsrogszy ôstrzodek industryje a kultury, nauki a t.p. to stolica kraju - Baku.